《和越帅汪仲宗韵》
宋代·袁甫

稽山窟宅尽神仙，多少棠阴属钜贤。
万壑千岩长似旧，一翁二季美无前。
风流自昔遗芳在，衣钵于今盛事传。
行见直声追轨躅，岂徒庆礼侈宾筵。

作者简介：庆元府鄞县人，字广微。袁燮子。少承家学，又受业于杨简。宁宗嘉定七年进士。为秘书省正字，奏称内外局势可惧，请严守帅之选，兴屯田之利。迁校书郎，又言边事之病在内不在外。历任监司及州府官，所至兴利除弊。入为中书舍人，屡奏边事当以上流为急，议和恐误事。累官至权兵部尚书、兼吏部尚书。卒谥正肃。有《蒙斋集》等。